wannaphong/clean_thaiwikipedia huggingface dataset:
# วัดพระพุทธโฆสาจารย์
วัดพระพุทธโฆสาจารย์ หรือ  วัดเจินฎ็อมแฎก (វត្តព្រះពុទ្ធឃោសាចារ្យ) เป็นวัดที่กรุงพนมเปญ ประเทศกัมพูชา ด้วยเหตุที่วัดอยู่ใต้โอร์จีนตีเหล็ก จึงได้ชื่อว่า "วัดเจินฎ็อมแฎก" ซึ่งแปลว่า "จีนตีเหล็ก"

ตามประวัติสร้างขึ้นตามพระบรมราชโองการของเจ้าพระยาญาติ ผู้ตั้งเมืองพนมเปญ ได้สถาปนากรุงพนมเปญเป็นราชธานีครั้งแรกในปี พ.ศ. 1978 แล้วสร้างวัดวาอารามพร้อม ๆ กันหลายวัด ดังความว่า "พระบรมมหาราชวังได้ก่อสร้างขึ้นทางทิศตะวันออกเฉียงใต้ของภูเขาโดนเปญ (เขายายเพ็ญ) พระองค์ได้จัดแจงขุดคลอง พูนดินก่อสร้างถนนหนทาง และวัดพนมให้ได้สดสวยงาม เจดีย์ใหญ่เหนือยอดเขาโดนเปญ ตั้งอยู่ด้านหลังพระวิหาร ได้ถูกก่อสร้างโดยพระองค์ เพื่อที่จะประดิษฐานพระพุทธรูปจตุรทิศทำด้วยสัมฤทธิ์ พระองค์ได้จัดแจงสร้างวัดวาอารามที่รอบวัดพนม มีวัดลังกา สำหรับประดิษฐานพระคัมภีร์ไตรปิฎก วัดอุณาโลมและวัดพระพุทธโฆสะ (วัดเจ็นด็อมแดก-วัดจีนตีเหล็ก)"

วัดพระพุทธโฆสาจารย์ได้รับการบูรณะโดยเจ้าพระยาบดินทรเดชา (สิงห์ สิงหเสนี) เมื่อครั้งที่ยกทัพมาที่กรุงพนมเปญ สันนิษฐานว่าวัดคงเกิดความเสียหายมากหลังจากเวียดตามเข้ามาปกครองพนมเปญ เจ้าพระยาบดินทรเดชา (สิงห์ สิงหเสนี) ได้บูรณปฏิสังขรณ์วัดและสร้างเจดีย์บรรจุพระบรมสารีริกธาตุ ใน พ.ศ. 2385 เป็นเจดีย์ย่อมุมไม้สิบสองทรงเครื่อง

หน้าวัดมีตุ๊กตาจีนแต่งตัวแบบทหารจีนสมัยราชวงศ์หมิง ด้านหน้าวิหารโดยมีศิลาจารึกเจ้าพระยาบดินทรเดชา (สิงห์ สิงหเสนี) ปักอยู่ด้านหน้าเจดีย์
# แขวงคลองชักพระ
คลองชักพระ เป็นแขวงหนึ่งในพื้นที่เขตตลิ่งชัน กรุงเทพมหานคร

 ที่ตั้งและอาณาเขต 
แขวงคลองชักพระตั้งอยู่ทางทิศตะวันออกของเขตตลิ่งชัน มีอาณาเขตติดต่อกับแขวงอื่นเรียงตามเข็มนาฬิกาดังนี้
 ทิศเหนือ ติดต่อกับแขวงตลิ่งชัน (เขตตลิ่งชัน) มีแนวขนานระยะห่างจากคลองชักพระ 250 เมตรเป็นเส้นแบ่งเขต
 ทิศตะวันออก ติดต่อกับแขวงอรุณอมรินทร์ แขวงบางขุนนนท์ และแขวงบางขุนศรี (เขตบางกอกน้อย) มีคลองบางกอกน้อย คลองชักพระ และคลองบางขุนศรีเป็นเส้นแบ่งเขต
 ทิศใต้ ติดต่อกับแขวงคูหาสวรรค์ (เขตภาษีเจริญ)และแขวงวัดท่าพระ (เขตบางกอกใหญ่) มีคลองบางเชือกหนังเป็นเส้นแบ่งเขต
 ทิศตะวันตก ติดต่อกับแขวงบางพรม แขวงบางระมาด และแขวงฉิมพลี (เขตตลิ่งชัน) มีแนวขนานระยะห่างจากคลองบางขุนศรีและคลองชักพระ 250 เมตรเป็นเส้นแบ่งเขต
# แขวงฉิมพลี
ฉิมพลี เป็นแขวงหนึ่งในพื้นที่เขตตลิ่งชัน กรุงเทพมหานคร

 ที่ตั้งและอาณาเขต 
แขวงฉิมพลีตั้งอยู่ทางทิศตะวันตกเฉียงเหนือของเขตตลิ่งชัน มีอาณาเขตติดต่อกับแขวงอื่นเรียงตามเข็มนาฬิกาดังนี้
 ทิศเหนือ ติดต่อกับตำบลปลายบาง ตำบลมหาสวัสดิ์ (อำเภอบางกรวย จังหวัดนนทบุรี) และแขวงตลิ่งชัน (เขตตลิ่งชัน) มีคลองมหาสวัสดิ์ แนวเส้นตรงจากคลองมหาสวัสดิ์ไปบรรจบขอบทางรถไฟสายใต้ฟากตะวันออก และขอบทางรถไฟสายใต้ฟากตะวันออกเป็นเส้นแบ่งเขต
 ทิศตะวันออก ติดต่อกับแขวงคลองชักพระ (เขตตลิ่งชัน) มีแนวขนานระยะห่างจากคลองชักพระ 250 เมตร เป็นเส้นแบ่งเขต
 ทิศใต้ ติดต่อกับแขวงบางระมาด (เขตตลิ่งชัน) มีคลองบางระมาดและคลองบ้านไทรเป็นเส้นแบ่งเขต
 ทิศตะวันตก ติดต่อกับแขวงศาลาธรรมสพน์ (เขตทวีวัฒนา) มีถนนกาญจนาภิเษกเป็นเส้นแบ่งเขต
# แขวงตลิ่งชัน
ตลิ่งชัน เป็นแขวงหนึ่งในพื้นที่เขตตลิ่งชัน กรุงเทพมหานคร

 ที่ตั้งและอาณาเขต 
แขวงตลิ่งชันตั้งอยู่ทางทิศเหนือของเขตตลิ่งชัน มีอาณาเขตติดต่อกับแขวงอื่นเรียงตามเข็มนาฬิกาดังนี้
 ทิศเหนือ ติดต่อกับตำบลมหาสวัสดิ์และตำบลวัดชลอ (อำเภอบางกรวย จังหวัดนนทบุรี) มีคลองมหาสวัสดิ์เป็นเส้นแบ่งเขต
 ทิศตะวันออก ติดต่อกับตำบลวัดชลอ (อำเภอบางกรวย จังหวัดนนทบุรี) แขวงบางพลัด (เขตบางพลัด) และแขวงอรุณอมรินทร์ (เขตบางกอกน้อย) มีคลองบางกอกน้อยเป็นเส้นแบ่งเขต
 ทิศใต้ ติดต่อกับแขวงคลองชักพระ (เขตตลิ่งชัน) มีแนวขนานระยะห่างจากคลองชักพระ 250 เมตร เป็นเส้นแบ่งเขต
 ทิศตะวันตก ติดต่อกับแขวงฉิมพลี (เขตตลิ่งชัน) มีขอบทางรถไฟสายใต้ฟากตะวันออกและแนวเส้นตรงจากขอบทางรถไฟสายใต้ฟากตะวันออกไปบรรจบคลองมหาสวัสดิ์เป็นเส้นแบ่งเขต
# แขวงบางระมาด
บางระมาด เป็นแขวงหนึ่งในพื้นที่เขตตลิ่งชัน กรุงเทพมหานคร

 ที่ตั้งและอาณาเขต 
แขวงบางระมาดตั้งอยู่ทางตอนกลางค่อนไปทางใต้ของเขตตลิ่งชัน มีอาณาเขตติดต่อกับแขวงอื่นเรียงตามเข็มนาฬิกาดังนี้
 ทิศเหนือ ติดต่อกับแขวงฉิมพลี (เขตตลิ่งชัน) มีคลองบ้านไทรและคลองบางระมาดเป็นเส้นแบ่งเขต
 ทิศตะวันออก ติดต่อกับแขวงคลองชักพระ (เขตตลิ่งชัน) มีแนวขนานระยะห่างจากคลองชักพระ 250 เมตร เป็นเส้นแบ่งเขต
 ทิศใต้ ติดต่อกับแขวงบางพรม (เขตตลิ่งชัน) มีคลองบางพรมเป็นเส้นแบ่งเขต
 ทิศตะวันตก ติดต่อกับแขวงศาลาธรรมสพน์ (เขตทวีวัฒนา) มีถนนกาญจนาภิเษกเป็นเส้นแบ่งเขต
# แขวงบางพรม
บางพรม เป็นแขวงหนึ่งในพื้นที่เขตตลิ่งชัน กรุงเทพมหานคร

 ที่ตั้งและอาณาเขต 
แขวงบางพรมตั้งอยู่ทางทิศใต้ของเขตตลิ่งชัน มีอาณาเขตติดต่อกับแขวงอื่นเรียงตามเข็มนาฬิกาดังนี้
 ทิศเหนือ ติดต่อกับแขวงบางระมาด (เขตตลิ่งชัน) มีคลองบางพรมเป็นเส้นแบ่งเขต
 ทิศตะวันออก ติดต่อกับแขวงคลองชักพระ (เขตตลิ่งชัน) มีแนวขนานระยะห่างจากคลองบางขุนศรี 250 เมตร เป็นเส้นแบ่งเขต
 ทิศใต้ ติดต่อกับแขวงคูหาสวรรค์ แขวงบางแวก (เขตภาษีเจริญ) และแขวงบางเชือกหนัง (เขตตลิ่งชัน) มีคลองบางเชือกหนังและคลองบางน้อยเป็นเส้นแบ่งเขต
 ทิศตะวันตก ติดต่อกับแขวงทวีวัฒนา (เขตทวีวัฒนา) มีถนนกาญจนาภิเษกเป็นเส้นแบ่งเขต
# แขวงบางเชือกหนัง
บางเชือกหนัง เป็นแขวงหนึ่งในพื้นที่เขตตลิ่งชัน กรุงเทพมหานคร

 ที่ตั้งและอาณาเขต 
แขวงบางเชือกหนังตั้งอยู่ทางทิศตะวันตกเฉียงใต้ของเขตตลิ่งชัน มีอาณาเขตติดต่อกับแขวงอื่นเรียงตามเข็มนาฬิกาดังนี้
 ทิศเหนือ ติดต่อกับแขวงบางพรม (เขตตลิ่งชัน) มีคลองบางน้อยเป็นเส้นแบ่งเขต
 ทิศตะวันออก ติดต่อกับแขวงบางแวก (เขตภาษีเจริญ) มีคลองบางเชือกหนังเป็นเส้นแบ่งเขต
 ทิศใต้ ติดต่อกับแขวงบางแวก แขวงคลองขวาง (เขตภาษีเจริญ) และแขวงบางไผ่ (เขตบางแค) มีคลองบางเชือกหนังเป็นเส้นแบ่งเขต
 ทิศตะวันตก ติดต่อกับแขวงทวีวัฒนา (เขตทวีวัฒนา) มีถนนกาญจนาภิเษกเป็นเส้นแบ่งเขต
# โอสะกัน ทำมะเทวา
โอสะกัน ทำมะเทวา (13 มีนาคม ค.ศ. 1936 – 31 ตุลาคม ค.ศ. 2004) เป็นนักการเมืองและสมาชิกพรรคประชาชนปฏิวัติลาวชาวลาว เขาถือกำเนิดที่ Voeunsai จังหวัดรัตนคีรี ประเทศกัมพูชา

เขาได้รับเลือกเป็นคณะกรรมการพรรคประชาชนปฏิวัติลาวในการประชุมแห่งชาติครั้งที่ 3 แล้วดำรงตำแหน่งนั้นจนกระทั่งเสียชีวิตในวันที่ 31 ตุลาคม ค.ศ. 2004
# เฉือนคมธุรกิจปิดเกมแค้น
เฉือนคมธุรกิจปิดเกมแค้น  เป็นละครโทรทัศน์ญี่ปุ่นภายใต้โครงการความร่วมมือญี่ปุ่น–เกาหลีใต้ โดยดัดแปลงจากละครโทรทัศน์เกาหลีเรื่องธุรกิจปิดเกมแค้น ของเจทีบีซี ออกอากาศทางสถานีโทรทัศน์ทีวีอาซาฮิ นำแสดงโดย เรียวมะ ทาเกอูจิ แสดงเป็น อาราตะ มิยาเบะ

 ตัวละคร 
 ตัวละครหลัก 
 เรียวมะ ทาเกอูจิ แสดงเป็น อาราตะ มิยาเบะ: เจ้าของร้านอิซากายะ "มิยาเบะรุ่นที่สอง" (二代目みやべ) ตั้งอยู่ในรปปงงิ
 ยูโกะ อารากิ แสดงเป็น ยูกะ คูซูโนกิ: อดีตเพื่อนร่วมชั้นของอาราตะ ทำงานให้แก่ "นางายะโฮลดิงส์" 
 ยูรินะ ฮิราเตะ แสดงเป็น อาโออิ อาซามิยะ: ผู้จัดการไซโคพาทร้านอิซากายะมิยาเบะรุ่นที่สอง เธอเป็นอินฟลูเอนเซอร์ในสังคมออนไลน์ที่มียอดผู้ติดตามกว่า 7 แสนคนในบัญชีอินสตาแกรมของเธอ
 เทรูยูกิ คางาวะ แสดงเป็น ชิเงรุ นางายะ: ประธานนางายะโฮลดิงส์

 มิยาเบะรุ่นที่สอง 
 อากิโยชิ นากาโอะ แสดงเป็น เรียวตะ อูจิยามะ: พนักงานเสิร์ฟของมิยาเบะรุ่นที่สอง
 ซาโต โฮนามิ แสดงเป็น ริกุ อายาเซะ: พนักงานครัวของมิยาเบะรุ่นที่สอง
 โอจิ ซูซูกะ แสดงเป็น รีวจิ นางายะ: ลูกชายของชิเงรุ

 นางายะโฮลดิงส์ 
 ไทจิ ซาโอโตเมะ แสดงเป็น รีวกะ นางายะ: ลูกชายของชิเงรุ ประธานนางายะโฮลดิงส์ อดีตเพื่อนร่วมชั้นของอาราตะและยูกะ
 อิซูมิ อินาโมริ แสดงเป็น เคียวโกะ ไอกาวะ: กรรมการผู้จัดการนางายะโอลดิงส์
 โคเอ็ง คนโด แสดงเป็น ยูกิโอะ ซากูรางิ: เลขานุการของชิเงรุ

 ตัวละครสมทบ 
 เค็น มิตสึอิชิ แสดงเป็น ชินจิ มิยาเบะ: พ่อของอาราตะ ระหว่างขับขี่จักรยานยนต์กำลังเดินทางกลับบ้าน เขาถูกรีวกะ ลูกชายของประธานนางายะโฮลดิงส์ชนด้วยรถยนต์และเสียชีวิต
 นาโอโตะ โองาตะ แสดงเป็น มัตสึชิตะ ฮิโรสึงุ: ตำรวจสืบสวนสถานีตำรวจฟูตาบะที่ได้รับหน้าที่ดูแลคดีอุบัติเหตุของชินจิ พ่อของอาราตะ
 มิจิโกะ ทานากะ แสดงเป็น การ์เซีย ริซะ: เจ้าของร้านบาร์กินดื่ม "Flecha verde"
 ยูมะ ยาโมโตะ แสดงเป็น ยูได คิริโนะ

 การผลิต 
เฉือนคมธุรกิจปิดเกมแค้น เกิดขึ้นภายใต้โครงการความร่วมมือญี่ปุ่น–เกาหลีใต้ โดยมี โช กวัง-จิน ผู้เขียนเว็บตูนต้นฉบับ และ คิม ซ็อง-ยุน ผู้กำกับซึ่งรับหน้าที่ดูแลส่วนผลิตของธุรกิจปิดเกมแค้น เป็นส่วนหนึ่งของโครงการความร่วมมือนี้

ตัวละครเอกของเรื่องแสดงโดย เรียวมะ ทาเกอูจิ ได้รับข้อวิพากษ์วิจารณ์จากผู้ชมชาวเกาหลีใต้ ชาวญี่ปุ่นชี้ให้เห็นถึงข้อแตกต่างระหว่างความยาวตอนของละครโทรทัศน์เกาหลีที่ผลิตจำนวนตอนราว 16 ตอน ขณะที่ละครโทรทัศน์ญี่ปุ่นนั้นผลิตตอนในจำนวนที่น้อยกว่า (โดยปกติ 10–12 ตอน) ซึ่งอาจทำให้การดำเนินเรื่องนั้นรวบรัด　

 ตอน
# เรื่องลับแก๊งขนฟู
เรื่องลับแก๊งขนฟู  เป็นภาพยนตร์แอนิเมชันตลกขับขันอเมริกันที่ออกฉายใน ค.ศ. 2559 ผลิตโดย ยูนิเวอร์แซลสตูดิโอส์ ภาพยนตร์กำกับโดย คริส เรโนด์ และแสดงนำโดย หลุยส์ ซี. เค., อีริค สโตนสตรีท, เควิน ฮาร์ท, สตีฟ คูแกน, เอลลี่ เคมเปอร์, บ็อบบี้ มอยนิฮาน, เลค เบลล์, ดาน่า คาร์วีย์, แฮนนิบัล เบอริส, เจนนี่ สเลท และอัลเบิร์ต บรู๊คส์

 เนื้อเรื่องย่อ 

 ตัวละครและเสียงพากย์ 

 หลุยส์ ซี. เค. รับบท แม็กซ์ (Max)
 อีริค สโตนสตรีท รับบท ดุ๊ก (Duke)
 เควิน ฮาร์ท รับบท สโนว์บอล (Snowball)
 เจนนี่ สเลท รับบท จิดเจ็ต (Gidget)
 เอลลี่ เคมเปอร์ รับบท เคธี่ (Katie)
 เลค เบลล์ รับบท โคลอี้ (Chloe)
 ดาน่า คาร์วีย์ รับบท ป๊อบส์ (Pops)
 แฮนนิบัล เบอริส รับบท บัดดี้ (Buddy)
 บ็อบบี้ มอยนิฮาน รับบท เมล (Mel)
 ทารา สตรอง รับบท สวีทพี (Sweetpea)
 สตีฟ คูแกน รับบท โอโซน (Ozone) / เรจินัลด์ (Reginald)
 อัลเบิร์ต บรู๊คส์ รับบท ไทเบเรียส (Tiberius)
 คริส เรโนด์ รับบท นอร์มัน (Norman)
 ไมเคิล บีทตี้ รับบท แทททู (Tattoo)
 ซานดรา เอเชเวอเรีย รับบท มาเรีย (Maria)
 เจมี่ คามิล รับบท เฟอร์นันโด (Fernando)
 คีลี่ เรโนด์ รับบท มอลลี่ (Molly)

 การตอบรับ 
รอตเทนโทเมโทส์รายงานว่าร้อยละ 72 ของผู้วิจารณ์ 236 คนได้ให้ความเห็นในเชิงบวก ขณะที่คะแนนเฉลี่ยของภาพยนตร์อยู่ที่ 6.3 เต็ม 10 คะแนน เมทาคริติกรายงานว่าภาพยนตร์มีคะแนนเฉลี่ยอยู่ที่ 61 เต็ม 100 คะแนน ซึ่งประเมินโดยผู้วิจารณ์ 39 คน
# เขตผู้ว่าการเชียร์นีกอฟ
เขตผู้ว่าการเชียร์นีกอฟ  เป็นเขตผู้ว่าการ (guberniya) ของจักรวรรดิรัสเซียในภูมิภาคทางประวัติศาสตร์ของฝั่งซ้ายของยูเครน ซึ่งได้รับการก่อตั้งใน ค.ศ. 1802 จากพื้นที่ของเขตผู้ว่าการมาโลรอสซียา และมีศูนย์กลางการปกครองอยู่ที่เชียร์นีกอฟ ในขณะที่เขตผู้ว่าการมาโลรอสซียาเดิมได้แปลงสภาพไปเป็นเขตข้าหลวงมาโลรอสซียา ซึ่งประกอบไปด้วย เขตผู้ว่าการเชียร์นีกอฟ, เขตผู้ว่าการปอลตาวา และเขตผู้ว่าการฮาร์คอฟ ซึ่งถูกเพิ่มเข้ามาในเวลาต่อมา

ใน ค.ศ. 1919 อันสืบเนื่องมาจากการรุกรานไปทางทิศตะวันตกโดยบอลเชวิค ทำให้เทศมณฑลทางตอนเหนือ 4 เขต ถูกยกให้กับเขตผู้ว่าการโกเมลซึ่งถูกปกครองโดยสหพันธ์สาธารณรัฐสังคมนิยมโซเวียตรัสเซีย และใน ค.ศ. 1926 เทศมณฑลดังกล่าวถูกโอนถ่ายให้เป็นของเขตผู้ว่าการเบรียนสค์ ซึ่งในปัจจุบันเป็นส่วนหนึ่งของแคว้นเบรียนสค์ของประเทศรัสเซีย

ใน ค.ศ. 1925 เขตผู้ว่าการเชียร์นีกอฟถูกยุบลง ซึ่งทำให้ดินแดนของตนกลายเป็นส่วนหนึ่งของเขตกลูฮอฟ โคโนตอป เนชึน และเชียร์นีกอฟของสาธารณรัฐสังคมนิยมโซเวียตยูเครน ใน ค.ศ. 1932 แคว้นแชร์นีฮิวถูกก่อตั้งขึ้นบนพื้นที่หลักของดินแดนเขตผู้ว่าการเชียร์นีกอฟในอดีต นับตั้งแต่ ค.ศ. 1939 เป็นต้นมา พื้นที่เขตในบางส่วนได้กลายเป็นส่วนหนึ่งของแคว้นซูมือ ก่อนที่พื้นที่ดังกล่าวจะกลายเป็นพรินซิพาลิตีแชร์นีฮิว และแคว้นแชร์นีฮิว (นับตั้งแต่สมัยสหภาพโซเวียตจนมาถึงทุกวันนี้)

พรมแดนของเขตผู้ว่าการเชียร์นีกอฟมีความสอดคล้องกับเขตแดนของแคว้นแชร์นีฮิวในสมัยใหม่อย่างคร่าว ๆ ซึ่งรวมไปถึงพื้นที่ส่วนใหญ่ของแคว้นซูมือ และพื้นที่เล็กน้อยของแคว้นกือยิว นอกจากนี้ยังรวมไปถึงพื้นที่ส่วนใหญ่ของแคว้นเบรียนสค์ในประเทศรัสเซียอีกด้วย

 เขตการปกครอง 
เขตผู้ว่าการเชียร์นีกอฟมีเทศมณฑล (Uezd) ทั้งหมด 15 เขต ประกอบด้วยГенеральная карта Черниговской губерніи Съ показаніемъ почтовыхъ и большихъ проъзжихъ дорогъ, станціи и разстоянія между оными верстъ – Ст. Петербургъ, 1829.  (Page title read as: "General map of the Chernihiv province. St. Petersburg, 1829.")
 เทศมณฑล  เมืองเทศมณฑล  ตราอาร์ม  ประชากร (คน) โบร์ซนา  โบร์ซนา  42px|center  146,777 กลูฮอฟ  กลูฮอฟ  42px|center  142,366 โกรอดนยา  โกรอดนยา  42px|center  154,819 โคเซเลตส์  โคเซเลตส์  42px|center  137,334 โคโนตอป  โคโนตอป  42px|center  157,259 โกรเลเวตส์  โกรเลเวตส์  42px|center  132,172 มกลิน  มกลิน  42px|center  140,820 เนจิน  เนจิน  42px|center  168,984 นอฟโกรอด-เซเวอร์สกี  นอฟโกรอด-เซเวอร์สกี  42px|center  151,180 โนโวซึบคอฟ  โนโวซึบคอฟ  42px|center  193,357 โอสติโอร์  โอสติโอร์  42px|center  153,179 โซสนิตส์  โซสนิตซา  42px|center  171,106 สตาโรดุบ  สตาโรดุบ  42px|center  147,668 ซูราจ  ซูราจ  42px|center  188,596 เชียร์นีกอฟ  เชียร์นีกอฟ  42px|center  161,695

 ภาษา 
ตามการสำมโนประชากรโดยจักรวรรดิ ใน ค.ศ. 1897Language Statistics of 1897   ข้อความตัวหนาแสดงถึงภาษาที่ประชากรพูดนั้น มีมากกว่าภาษาของรัฐ
 +
 ภาษา
 จำนวน (คน)
 คิดเป็นร้อยละ
 เพศชาย (คน)
 เพศหญิง (คน)
  ยูเครน
  66.41
    รัสเซีย
  21.58
    เบลารุส
  6.59
    ยิดดิช
  4.95
    เยอรมัน
  0.23
    โปแลนด์
  0.14
    บุคคลที่ไม่ได้ระบุชื่อภาษาเป็นของตนเอง
 74
 >0.01
 32
 42
  อื่น ๆLanguages, number of speakers which in all gubernia were less than 1000
  >0.01
  638
  รวม
  100
   +
# เทศบาลตำบลเชิงดอย
เทศบาลตำบลเชิงดอย เป็นองค์กรปกครองส่วนท้องถิ่น ประเภทเทศบาลตำบล มีที่ตั้งอยู่ในตำบลเชิงดอย อำเภอดอยสะเก็ด จังหวัดเชียงใหม่ มีสถานที่สำคัญทางประวัติศาสตร์เช่น หนองบัวพระเจ้าหลวง วัดพระธาตุดอยกู่

 ประวัติ 
เทศบาลตำบลเชิงดอย ได้รับการยกฐานะจาก องค์การบริหารส่วนตำบลเชิงดอย ตั้งแต่วันที่ 18 กรกฎาคม 2551 เป็นต้นมาข้อมูลพื้นฐานเทศบาลตำบลเชิงดอยสืบค้นเมื่อวันที่ 9 พฤษภาคม พ.ศ. 2565 มีอาณาเขตครอบคลุมพื้นที่ จำนวน 11 หมู่บ้าน จาก 13 หมู่บ้านของตำบลเชิงดอย โดยมี เทศบาลตำบลดอยสะเก็ดกั้นกลาง แบ่งเป็น พื้นที่ส่วนบน จำนวน 6 หมู่บ้าน ส่วนล่าง 5 หมู่บ้าน มีพื้นที่ประมาณ 63 ตารางกิโลเมตร หรือประมาณ 39,375 ไร่ มีจำนวนประชากรทั้งสิ้น 7,745 คน 3,694 ครัวเรือน (ข้อมูล ณ 30 กันยายน 2564)
+ขนาดพื้นที่แยกเป็นรายหมู่บ้านหมู่ที่ชื่อหมู่บ้านขนาดพื้นที่ตารางกิโลเมตรไร่1แม่ดอกแดง21.1013,187.502โพธิ์ทองเจริญ6.424,012.504ป่าคา1.00625.005บ้านเกาะ3.181,987.506สันอุ้ม5.263,287.507ร้องขี้เหล็ก6.464,037.509ป่าสักน้อย4.452,781.2510ป่าไผ่ศรีโขง2.461,537.5011กิ่วแล4.772,981.2512หนองบัว6.353,968.7513หนองบัวพัฒนา1.55968.75

 ภูมิศาสตร์ 
สภาพภูมิประเทศของตำบลเชิงดอย บางส่วนเป็นภูเขาที่มีป่าไม้สมบูรณ์ บางส่วนเป็นที่ราบเชิงเขา และบางส่วนเป็นที่ราบลุ่ม มีคลองส่งน้ำชลประทานจากเขื่อนแม่กวงอุดมธาราไหลผ่าน และมีหนองน้ำธรรมชาติที่สำคัญคือ หนองบัวพระเจ้าหลวง ลำน้ำแม่ดอกแดง และหนองน้ำแดง

มีอาณาเขตติดต่อกับ 5 ตำบล ใน 2 อำเภอของจังหวัดเชียงใหม่

ทิศเหนือ ติดต่อกับ ตำบลลวงเหนือและตำบลป่าเมี่ยง

ทิศตะวันออก ติดต่อกับ ตำบลป่าเมี่ยง

ทิศใต้ ติดต่อกับ ตำบลตลาดขวัญ  ตำบลป่าลาน ตำบลสง่าบ้าน และตำบลป่าป้อง

ทิศตะวันตก ติดต่อกับ ตำบลลวงเหนือและตำบลหนองแหย่ง อำเภอสันทราย

 เขตการเลือกตั้งสมาชิกสภาเทศบาล 
แบ่งออกเป็น 2 เขต มีจำนวนสมาชิกได้เขตละ 6 คนประกาศคณะกรรมการการเลือกตั้ง เรื่อง การแบ่งเขตเลือกตั้งสมาชิกสภาเทศบาลในจังหวัดเชียงใหม่ราชกิจจานุเบกษา. 130(62 ก): 25-27. วันที่ 25 มิถุนายน พ.ศ. 2556
เขตเลือกตั้งที่ 1เขตเลือกตั้งที่ 2หมู่ที่ชื่อหมู่บ้านหมู่ที่ชื่อหมู่บ้าน1แม่ดอกแดง2โพธิ์ทองเจริญ4ป่าคา5บ้านเกาะ11กิ่วแล6สันอุ้ม12หนองบัว7ร้องขี้เหล็ก13หนองบัวพัฒนา9ป่าสักน้อย10ป่าไผ่ศรีโขง
# อรศรี ฮอนโนลด์
อรศรี ฮอนโนลด์ (สกุลเดิม พูลขวัญ; เกิด 15 กันยายน พ.ศ. 2508)  เป็นนักแสดง อดีตนางแบบชาวไทย และมิสซิสไทยแลนด์คนแรกอรศรี บาเล็นซิเอก้า (เหน่ง) เป็นมารดาของราศรี บาเล็นซิเอก้า จิราธิวัฒน์ และศดานันท์ บาเล็นซิเอก้า ทั้งสองเป็นนักแสดงเช่นเธอ

 ประวัติ 
อรศรีเกิดเมื่อวันที่ 15 กันยายน พ.ศ. 2508 ที่อำเภอนครชัยศรี จังหวัดนครปฐม สำเร็จการศึกษา สาขาวิชาการเมืองและการปกครอง จาก คณะรัฐศาสตร์ มหาวิทยาลัยรามคำแหง เข้าสู่วงการนางแบบจากการเป็นนางแบบผมของสมศักดิ์ ชลาชล ช่างทำผมผู้มีชื่อ

 ชีวิตส่วนตัว 
อรศรีสมรสครั้งแรกกับแดเนียล บาเล็นซิเอก้า มีบุตรสาวที่เป็นนักแสดง 2 คน คือ ราศรี บาเล็นซิเอก้า จิราธิวัฒน์ และศดานันท์ บาเล็นซิเอก้า หลังแดเนียลเสียชีวิตลง อรศรีสมรสใหม่กับไมเคิล เจ. ฮอนโนลด์ ผู้ช่วยทูตฝ่ายวัฒนธรรม สถานเอกอัครราชทูตสหรัฐอเมริกาประจำประเทศไทยเปิดหมดใจกับ อรศรี ฮอนโนลด์ (บาเล็นซิเอก้า)

อรศรีนับถือศาสนาพุทธ

 ผลงาน 
 ภาพยนตร์ 
 ปี  เรื่อง  รับบท 2547 หมอเจ็บ ประไพ 2562  ขุนแผน ฟ้าฟื้น ศรีประจันเรื่องย่อ "ขุนแผน ฟ้าฟื้น"

 ละครโทรทัศน์ 
อรศรี มีผลงานละครโทรทัศน์ดังนี้
 ปี  เรื่อง  ช่อง  รับบท 2541 เถ้ากุหลาบ ช่อง 7  2552 สูตรเสน่หาช่อง 3 ป้าใหญ่ (รับเชิญ) สาปภูษา ภุมรี (รับเชิญ) 2555 กี่เพ้า ภุมรี2556 ภาพอาถรรพณ์ช่อง 5ท่านผู้หญิงสีหศักดิ์ฤทธิรงค์ 2565 เกมปรารถนา ช่อง 3 นิตยา (รับเชิญ) ร่านดอกงิ้ว ช่อง 8 คุณหญิงพันธ์เครือเปิดเรื่องย่อ "ร่านดอกงิ้ว" ร่านส่งท้ายปี อ่านก่อนชมจริง 2566 เกมรักทรยศ ช่อง 3 คุณหญิงลาวัลย์ (รับเชิญ) 2567 วิญญาณแพศยา ช่อง 8 แม่ของนกยูง (รับเชิญ) โลกหมุนรอบเธอ ช่อง 3 เกรซ (รับเชิญ)
# พระเจ้าราชวรวงศ์เธอ พระองค์เจ้าปทุเมศ
พระเจ้าราชวรวงศ์เธอ พระองค์เจ้าปทุเมศ (พ.ศ. 2353 – 26 ธันวาคม พ.ศ. 2430) หรือ พระองค์เจ้าประทุมเมศ เป็นพระราชธิดาในสมเด็จพระบวรราชเจ้ามหาเสนานุรักษ์ ประสูติแต่เจ้าจอมมารดาเอี่ยม

พระประวัติ
พระเจ้าราชวรวงศ์เธอ พระองค์เจ้าปทุเมศ ประสูติเมื่อพ.ศ. 2353 ในเจ้าจอมมารดาเอี่ยม ทรงมีพระอนุชาร่วมเจ้าจอมมารดาคือ พระเจ้าราชวรวงศ์เธอ พระองค์เจ้าสีสังข์

ในสมัยรัชกาลที่ 4 ทรงเสด็จมาประทับและทรงรับราชการในพระบรมมหาราชวัง ได้ทรงรับราชการสนองพระเดชพระคุณต่อเนื่องมาจนถึงสมัยรัชการที่ 5

พระเจ้าราชวรวงศ์เธอ พระองค์เจ้าปทุเมศ ประชวรด้วยพระโรคชรา สิ้นพระชนม์ในรัชกาลที่ 4 เมื่อวันที่ 26 ธันวาคม พ.ศ. 2430 พระชันษา 78 ปี พระราชทานเพลิงพระศพ ณ พระเมรุผ้าขาววัดสระเกศ วันที่ 13 ธันวาคม พ.ศ. 2436
# พระเจ้าวรวงศ์เธอ พระองค์เจ้าสิริ
พระเจ้าวรวงศ์เธอ พระองค์เจ้าสิริ (สิ้นพระชนม์ 10 พฤศจิกายน พ.ศ. 2426) หรือ พระองค์เจ้าศิริพัฒนา หรือ พระองค์เจ้าสิริวัฒนาวงศ์ เป็นธิดาในสมเด็จพระเจ้าบรมวงศ์เธอ เจ้าฟ้ามหามาลา กรมพระยาบำราบปรปักษ์ ประสูติแต่พระเจ้าราชวรวงศ์เธอ พระองค์เจ้าบันเทิง

พระประวัติ
พระเจ้าวรวงศ์เธอ พระองค์เจ้าสิริ ประสูติในพระเจ้าราชวรวงศ์เธอ พระองค์เจ้าบันเทิง ทรงมีพระเชษฐา-พระเชษฐภคินี ร่วมพระมารดาคือ
พระเจ้าวรวงศ์เธอ พระองค์เจ้ากบ
พระเจ้าวรวงศ์เธอ พระองค์เจ้าเต่า
พระเจ้าวรวงศ์เธอ พระองค์เจ้าปรีชา (พ.ศ. 2393 – 15 สิงหาคม พ.ศ. 2418)

พระเจ้าวรวงศ์เธอ พระองค์เจ้าสิริ ประชวรวัณโรคภายในจดหมายเหตุพระราชกิจรายวัน-พระราชนิพนธ์ในพระบาทสมเด็จพระจุลจอมเกล้าเจ้าอยู่หัว-ภาค-๑๖/เดือน-๑๒-จุลศักราช-๑๒๔๕ หน้า 99 สิ้นพระชนม์เมื่อวันที่ 10 พฤศจิกายน พ.ศ. 2426 ทรงพระราชทานโกศลุ้งผ้าขาว พระราชทานเพลิงพระศพ ณ พระเมรุผ้าขาว วัดสระเกศราชวรมหาวิหาร วันที่ 19 ธันวาคม พ.ศ. 2432 โดยทรงพระราชทานเพลิงพร้อมกับพระเจ้าราชวรวงศ์เธอ พระองค์เจ้าบันเทิง

 พงศาวลี
# ทีมโยโย่
ทีมโยโย่  หรือ ทีมน้ำกร่อย เป็นคำที่ใช้เรียกสโมสรกีฬาที่ได้เลื่อนชั้นและตกชั้นเป็นประจำ โดยมากมักใช้ในกีฬาฟุตบอลในสหราชอาณาจักร โดยเฉพาะอย่างยิ่งการเลื่อนชั้นขึ้นสู่และตกชั้นจากพรีเมียร์ลีก ตัวอย่างทีมที่ถูกเรียกว่าเป็นทีมโยโย่ เช่น เบอร์มิงแฮมซิตี เลสเตอร์ซิตี คริสตัลพาเลซ ฟูลัม ฮัลล์ซิตี นอริชซิตี ควีนส์พาร์กเรนเจอส์ รอเทอรัมยูไนเต็ด เวสต์บรอมมิชอัลเบียน

คำว่าทีมโยโย่มีที่มาจากของเล่นโยโย่ ซึ่งเคลื่อนที่ขึ้นและลงสลับกันในแนวดิ่งไปบนเชือก
# ฟ่าน เผิงเฟย
ฟ่าน เผิงเฟย (,เกิดเมื่อ 15 กุมภาพันธ์ 1992) นักร้องและนักแต่งเพลงชาวจีน.,เกิดที่เมืองเจิ้งโจว มณฑลเหอหนาน.

 อาชีพนักร้อง 
ฟ่าน เผิงเฟย ไม่ได้รับการฝึกสอนดนตรีตั้งแต่ยังเป็นเด็ก และเขาได้เข้าทำการศึกษาด้านการสร้างดนตรีในเวลาว่างในวิทยาลัยหลังจบการศึกษาจากมหาวิทยาลัย ฟ่าน เผิงเฟย จะใช้เวลาว่างทุกวันเพื่อเขียนเนื้อเพลงและทำนอง

เมื่อวันที่ 13 เมษายน 2014 ฟ่าน เผิงเฟย ได้จัดคอนเสิร์ตครั้งแรกคืออัลบั้ม "สาวตระกูลหลี่" ในเมืองเจิ้งโจว และเข้าร่วม Aidou ดนตรี

เมื่อวันที่ 19 พฤษภาคม 2014 ฟ่าน เผิงเฟย และ จางฟางลี่ ได้ออกซิงเกิลเพลง "No Phase Separation"

วันที่ 22 พฤศจิกายน พ.ศ. 2564 ฟ่านก็ได้ออกซิงเกิล "ระหว่างคุณและฉัน" วางจำหน่ายเมื่อวันที่ 10 มกราคม พ.ศ. 2565 ต่อมาเขาได้รับรางวัล Chinese Music Best Lyricist Award ประจำปี พ.ศ. 2564

เมื่อวันที่ 14 มีนาคม พ.ศ. 2565 ฟ่าน เผิงเฟย เข้าร่วมบริการอาสาสมัครทดสอบกรดนิวคลีอิกในชุมชนในเมืองเจิ้งโจว เหอหนาน
# องค์การบริหารส่วนตำบลไร่ใหม่
องค์การบริหารส่วนตำบลไร่ใหม่ เป็นองค์กรปกครองส่วนท้องถิ่นที่ครอบคลุมพื้นที่ทั้งหมดของหมู่ที่ 4–5, 7  และครอบคลุมพื้นที่บางส่วนของหมู่ที่ 3 ของตำบลไร่ใหม่ (เฉพาะนอกเขตเทศบาลตำบลไร่ใหม่) ในอำเภอสามร้อยยอด จังหวัดประจวบคีรีขันธ์ เดิมมีฐานะเป็นสภาตำบลไร่ใหม่ใน พ.ศ. 2518 วันที่ 29 เมษายน พ.ศ. 2518 ก่อนที่จะได้ยกฐานะขึ้นเป็นองค์การบริหารส่วนตำบลไร่ใหม่ใน พ.ศ. 2539 วันที่ 30 มกราคม พ.ศ. 2539 ปัจจุบันในเขตองค์การบริหารส่วนตำบลไร่ใหม่มีประชากรทั้งหมด 2,797 คน
# คู จุน-ย็อบ
คู จุน-ย็อบ (เกิด 11 กันยายน ค.ศ. 1969) หรือที่รู้จักในชื่อบนเวทีของเขาว่า DJ Koo เป็นนักร้อง ดีเจ นักเต้น แร็ปเปอร์ ศิลปินชาวเกาหลีใต้ เขาเป็นที่รู้จักกันดีในฐานะสมาชิกของคู่หูนักเต้น เค-ป็อป วงโคลน คู ถือเป็นหนึ่งในดาราเกาหลีรุ่นแรกที่ได้รับความนิยมอย่างมากในระดับสากล โดยเฉพาะใน ไต้หวัน เขายังเป็นที่รู้จักในฐานะหนึ่งในดีเจที่มีชื่อเสียงที่สุดของเกาหลีใต้ ซึ่งเป็นดีเจชาวเกาหลีคนแรกและคนเดียวที่ได้ทำการแสดงที่ เทศกาลดนตรีอัลทรา ในเมือง ไมอามี รัฐฟลอริดา ติดต่อกัน

 ชีวิตส่วนตัว 
ในปี ค.ศ. 1998 คู ได้พบกับนักแสดงสาวชาวไต้หวัน ต้าเอส เมื่อเขาได้รับเชิญไปไต้หวันในฐานะแขกรับเชิญในคอนเสิร์ต ทั้งสองเริ่มออกเดทหลังจากนั้นไม่นาน คูกล่าวว่า "มันคือรักแรกพบ...เราเรียนรู้ภาษาของกันและกัน และมักจะเดินทางไปเยี่ยมเยือนกัน" อย่างไรก็ตาม ความสัมพันธ์ของพวกเขากินเวลาเพียงประมาณหนึ่งปี  เนื่องจาก "การห้ามออกเดท" ในอุตสาหกรรม เค-ป็อป ความสัมพันธ์ของพวกเขาจึงถูกคัดค้านโดยผู้จัดการของ คู ซึ่งนำไปสู่การแยกทางกันในปี ค.ศ. 2000

ในวันอังคารที่ 8 มีนาคม พ.ศ. 2565 คูประกาศในอินสตาแกรมของเขาว่าเขาได้แต่งงานกับ ต้าเอส เขาแท็กภรรยาของเขาในโพสต์ซึ่งเขียนทั้ง ภาษาเกาหลี และ อักษรจีนตัวเต็ม ซึ่งอ่านว่า:
# องค์การบริหารส่วนตำบลศาลาลัย
องค์การบริหารส่วนตำบลศาลาลัย เป็นองค์กรปกครองส่วนท้องถิ่นที่ครอบคลุมพื้นที่ทั้งหมดของหมู่ที่ 1–3, 7–8 และครอบคลุมพื้นที่บางส่วนของหมู่ที่ 4–6 ของตำบลศาลาลัย (เฉพาะนอกเขตเทศบาลตำบลไร่เก่า) ในอำเภอสามร้อยยอด จังหวัดประจวบคีรีขันธ์ เดิมมีฐานะเป็นสภาตำบลศาลาลัยใน พ.ศ. 2538 วันที่ 14 พฤศจิกายน พ.ศ. 2538 ก่อนที่จะได้ยกฐานะขึ้นเป็นองค์การบริหารส่วนตำบลศาลาลัยใน พ.ศ. 2542 วันที่ 15 ตุลาคม พ.ศ. 2542 ปัจจุบันในเขตองค์การบริหารส่วนตำบลศาลาลัยมีประชากรทั้งหมด 5,411 คน
# คาซัคสถานเนชันแนลลีก (วอลเลย์บอลชาย)
คาซัคสถานเนชันแนลลีก  เป็นการแข่งขันวอลเลย์บอลระดับสูงสุดของประเทศคาซัคสถาน ก่อตั้งขึ้นในปี ค.ศ. 1992 อยู่ภายใต้การกำกับของสหพันธ์วอลเลย์บอลคาซัคสถาน

การแข่งขันแบ่งออกเป็น 3 ระดับได้แก่ เนชันแนลลีก (สูงสุด) และ เมเจอร์ลีกแบ่งออกเป็น 2 ลีกคือ ลีกเอ และ ลีกบี

 ทำเนียบผู้ชนะเลิศ 

 1993 อาซามัต อัลมาเตอ
 1994 อาซามัต อัลมาเตอ
 1995 โบลัต เตมีย์เตา
 1996 ซีเอสเคเอ อาซามัต อัลมาเตอ
 1997 ซีเอสเคเอ อัลมาเตอ
 1998 ฌาเยิก โวรัล
 1999 ซีเอสเคเอ อัลมาเตอ
 2000 ซีเอสเคเอ อัลมาเตอ
 2001 ซีเอสเคเอ อัลมาเตอ
 2002 กอนเดนซัต โวรัล
 2003 อาเตอเรา

 2004 อาเตอเรา
 2005 ราฆัต ซีเอสเคเอ อัลมาเตอ
 2006 ราฆัต อัลมาเตอ
 2007 ราฆัต อัลมาเตอ
 2008 อัลมาเตอ
 2009 อัลมาเตอ
 2010 อัลมาเตอ
 2011 อัลมาเตอ
 2012 อัลมาเตอ
 2013 อัลมาเตอ
 2014 กอนเดนซัต-ฌาเยิกมูไน ฌาเยิก 

 2015 ตารัซ
 2016 อัลไต วึสเกียเมียน
 2017 อัลไต วึสเกียเมียน
 2018 ซาร์มัตตาร์-อาเตอเรา 
 2019 ทีเอ็นเค กัซฌรอม ฌรอมเตา
 2020 บูเรเวสต์นิก อัลมาเตอ
 2021 บูเรเวสต์นิก อัลมาเตอ
 2022 อาเตอเรา
 2023 ปัฟโลดาร์
 2024 ตารัซ

 จำนวนครั้งที่ชนะเลิศ 
 สโมสร จำนวน ปี อาซามัต/ซีเอสเคเอ/ราฆัต อัลมาเตอ  10 1993, 1994, 1996, 1997, 1999, 2000, 2001, 2005, 2006, 2007  อัลมาเตอ  6  2008, 2009, 2010, 2011, 2012, 2013  อาเตอเรา  4  2003, 2004, 2018, 2022  ตารัซ  2  2015, 2024 อัลไต  2  2016, 2017  กอนเดนซัต-ฌาเยิกมูไน ฌาเยิก  2  1998, 2014ปัฟโลดาร์  1  2023  ทีเอ็นเค กัซฌรอม  1  2019  ฌาเยิก โวรัล  1  1998  โบลัต เตมีย์เตา  1  1995
# มาเรีย เฮิร์ชเลอร์
มาเรีย เฮิร์ชเลอร์ ชื่อเล่น สกาย (เกิด 26 เมษายน พ.ศ. 2539) เป็นนักแสดงหญิงลูกครึ่งไทย-เยอรมัน เป็นรองอันดับ 2 จากการเวทีประกวด มิสทีนไทยแลนด์ 2011 ปัจจุบันเซ็นสัญญาเป็นนักแสดงสังกัด ช่อง 7 เอชดี 

 ประวัติ 
มาเรีย เฮิร์ชเลอร์ เกิดเมื่อวันที่ 26 เมษายน พ.ศ. 2539 นางแบบ นักแสดง ลูกครึ่งไทย-เยอรมัน ภูมิลำเนาดั้งเดิมมาเรียเป็นคนตำบลเมืองใต้ อำเภอเมืองศรีสะเกษ จังหวัดศรีสะเกษ แล้วย้ายถิ่นฐานมาอาศัยที่ จังหวัดอุบลราชธานี มาเรียเริ่มต้นเข้าสู่วงการบันเทิงจากการประกวดเวที มิสทีนไทยแลนด์ 2011 คว้าตำแหน่งรองอันดับ 2 มาเรียมีผลงานการถ่ายแบบรวมไปถึงการถ่ายโฆษณาในต่างประเทศอีกด้วย มาเรียเป็นที่รู้จักจากรายการ เดอะเฟซไทยแลนด์ ซีซัน 3 รายการเรียลลิตีประกวดนางแบบและนักแสดงหน้าใหม่ของประเทศไทย เป็นลูกทีมของเมนเทอร์บี น้ำทิพย์ จงรัชตวิบูลย์ โดยเธอสามารถเข้าไปถึงรอบ 4 คนสุดท้ายในรอบ Final Walk และกลับเข้ามาแข่งขันอีกครั้งในรายการ เดอะเฟซไทยแลนด์ ซีซัน 4 โดยเธออยู่ในทีมของเมนเทอร์บีอีกครั้งและมีเมนเทอร์เพิ่มอีก 1 คน คือ ริต้า ศรีริต้า เจนเซ่น โดยเธอสามารถเข้าไปถึงรอบ Final Walk 7 คนสุดท้าย และได้ตำแหน่งรองชนะเลิศทั้ง 2 ซีซันอีกด้วย ต่อมาในปี พ.ศ. 2563 มาเรียได้เซ็นสัญญาเข้าเป็นนักแสดงในสังกัด ช่อง 7เอชดี โดยมาเรียประเดิมละครเรื่องแรกในบทนางรองละครช่วงเย็นกับละคร ทานตะวันสีเพลิง และ กรงน้ำผึ้ง และต่อมาก็ได้เป็นนางเอกละครหลังข่าว หมอลำซัมเมอร์

 การศึกษา 
มาเรีย จบการศึกษา ระดับปริญญาตรี คณะนิเทศศาสตร์ สาขาสื่อสารการตลาด มหาวิทยาลัยรังสิต เมื่อปี 2561 

 ผลงาน 

 ละครโทรทัศน์ 
 ละครโทรทัศน์ทั้งหมดด้านล่างนี้ออกอากาศทางช่องพีพีทีวี
 พ.ศ.  เรื่อง  บทบาทคู่กับ 2564  ธิดาซาตาน  ธารใส ฟิลลิป ทินโรจน์
 ละครโทรทัศน์ทั้งหมดด้านล่างนี้ออกอากาศทางช่อง 7 เอชดี
 พ.ศ.  เรื่อง  บทบาทคู่กับ 2564  ทานตะวันสีเพลิง  สายขวัญ ภัทรพงษ์ เวกามี 2565  กรงน้ำผึ้ง  แพรพิสุทธิ์ (แพร)สพล อัศวมั่นคง หมอลำซัมเมอร์  เดือนพิลาส วอเตอร์ (แอนนี่)  / เดือนเด่น แดนดาวกฤตฤทธิ์ บุตรพรม 2567  ในรอยทราย กนกทิพย์ (เกรช)ภัทรเดช สงวนความดี2568 คุณแม่แก้ขัด อรุณรดา รุตนิรันดร์ (รดา)กันตพงศ์ บำรุงรักษ์/หลุยส์ เฮส

 เพลง 
ปี เพลง ร้องร่วมกับหมายเหตุ2565สุขไม่มีวันหยุด
(Happy Day)หัสวีร์ ภัคพงษ์ไพศาล
ยศวรรธน์ ทะวาปี
ภัทรพลฒ์ เดชพงษ์วรานนท์
วรพล จินตโกศล
ณัฐพล ไรยวงศ์
เกียรติภูมิ บันลือชัยฤทธิ์
มุกดา นรินทร์รักษ์
ปภาวดี ชาญสมอน
เกศรินทร์ น้อยผึ้ง
รมิดา ธีรพัฒน์
ณัฐชา ชยางคานนท์
ชรินพร เงินเจริญ
แอนน่า กลึคส์Happy New Year 2566

 เพลงประกอบละคร 
 ละคร หมอลำซัมเมอร์
 เพลง หมอลำซัมเมอร์
 เพลง โขงสีปูน มูลสีคราม
 เพลง ส้มตำอินเตอร์
 เพลง ฟุต ฟิต ฟอ ไฟ
 เพลง เธอยังมีฉัน (ร้องร่วมกับ กฤตฤทธิ์ บุตรพรม)